b"\n_START_ARTICLE_\nSimetria molecular\n_START_PARAGRAPH_\nEn qu\xc3\xadmica, la simetria molecular descriu la simetria de les mol\xc3\xa8cules i utilitza aquest criteri per a la seua classificaci\xc3\xb3. La simetria molecular \xc3\xa9s un concepte fonamental en qu\xc3\xadmica, ja que moltes de les propietats qu\xc3\xadmiques d'una mol\xc3\xa8cula, com el seu moment dipolar o les transicions espectrosc\xc3\xb2piques permeses (basades en regles de selecci\xc3\xb3 com la regla de Laporte) poden predir-se o ser explicades a partir de la simetria de la mol\xc3\xa8cula. _NEWLINE_Encara que existesquin diversos marcs te\xc3\xb2rics en els quals la simetria molecular pot estudiar-se, la teoria de grups \xc3\xa9s el principal marc. Existeixen moltes t\xc3\xa8cniques per establir emp\xc3\xadricament la simetria molecular, incloent la difracci\xc3\xb3 de raigs X i diverses formes d'espectroscopia.\n_START_SECTION_\nOperacions\n_START_PARAGRAPH_\nUna operaci\xc3\xb3 de simetria \xc3\xa9s un moviment d'un cos de tal manera que rere el moviment s'obtenen punts equivalents o iguales als que hi havia abans del movimento. Els cinc elements de simetria tenen associats cinc operacions de simetria. Aix\xc3\xad, \xc4\x88\xe2\x82\x99 \xc3\xa9s la rotaci\xc3\xb3 d'una mol\xc3\xa8cula al voltant d'un eix i \xc3\x8a \xc3\xa9s l'operaci\xc3\xb3 d'identitat. Un element de simetria pot tenir m\xc3\xa9s d'una operaci\xc3\xb3 de simetria associada. Com que C\xe2\x82\x81 \xc3\xa9s equivalent a E, S\xe2\x82\x81 a \xcf\x83 i S\xe2\x82\x82 a i, totes les operacions de simetria poden classificar-se com a rotacions pr\xc3\xb2pies o impr\xc3\xb2pies.\n_START_SECTION_\nHist\xc3\xb2ria\n_START_PARAGRAPH_\nHans Bethe utilitz\xc3\xa0 els car\xc3\xa0cters de les operacions de grups puntuals al seu estudi de la teoria del camp del lligant l'any 1929. Eugene Wigner utilitz\xc3\xa0 la teoria de grups per a explicar la vibraci\xc3\xb3 molecular. La primera taula de car\xc3\xa0cters fou compilada per L\xc3\xa1szl\xc3\xb3 Tisza l'any 1933 en el context dels espectres de vibracions. E. Bright Wilson els utilitz\xc3\xa0 l'any 1934 per predir la simetria de maneres normals. El conjunt complet de los 32 grups puntuals fou publicat l'any 1936 per Rosenthal i Murphy."